open-index/open-wikipedia-markdown huggingface dataset:
Мәлік Имашұлы Имашев

**Имашев Мәлік Имашұлы** — 1921 жылы туған. 

thumb|180px|right|Мәлік Имашев**Мәлік Имашев** (1922 ж. т.), партия, кеңес кызметкері. Алматы (1951), Мәскеу Жоғары партия мектебін (1957) бітірген. Ұлы Отан соғысына (1941 - 1945) қатысқан. 1951 жылдан Қарағанды облысында Қазақстан КП Қарағанды обкомының лекторы, бөлім меңгерушісі, Киров аукомының 2-хатшысы, обкомның бөлім меңгерушісінің орынбасары, Шет аукомының 1-хатшысы, кәсіподақтары облыстық кеңесінің төрағасы, Қарағанды обкомының хатшысы болады. 1973 - 1994 жылы *«[[Полиграфия]]»* ӨБ бас директоры. ҚазКСР еңбек сің. мәдениет қызметкері (1987). ҚазКСР Жоғарғы Кеңесінің депутаты болып сайланады. КОКП 23-съезінің, Қазақстан КП 4-съезінің делегаты, 2-дәрежелі Отан соғысы, *«Қызыл Жұлдыз»*, Еңбек Қызыл Ту ордендерімен марапатталған. Қарағанды қаласының Құрметті азаматы.

Жалпы еңбек стажы 62 жыл. Мәлік Имашұлы одақтық маңыздағы зейнеткер, ҚР Еңбек сіңірген мәдениет қайраткері, Қарағанды қаласының және Шет ауданының құрметті азаматы. Оның аты ҚазКСР Алтын құрмет кітабына енген. КСРО және Қазақстан Республикасы Журналистер одағының мүшесі, 7 кітаптың авторы.
КСРО және ҚР 6 ордені, 20 медалімен, одақтық және республикалық органдардың 10 құрмет грамотасымен, оның ішінде қазақ КСР Министрлер кеңесінің үш грамотасымен марапатталған. КСРО ХШЖК қатысушысы, СОКП XXIII съезінің делегаты, Қазақстан Компартиясының төрт съезінің, Қарағанды облысы коммунистерінің оннан астам конференциясының делегаты болып сайланды. Бірнеше дүркін – обком, обком бюросы мүшесі, КСРО профгазеттерінің XIII және XIV съездерінің делегаты, екі рет – Қазақстан кәсіподақтар комитетінің мүшесі болды.

Мәлік Имашұлы Имашев 51 жасында зейнеткерлікке шықты, алайда 72 жасына дейін еңбектен қол үзген жоқ. Баспа, полиграфия және кітап саудасы облыстық басқармасын басқарды.

Мәлік Имашұлының келуімен Қарағанды облысының полиграфия жүйесінде, қалалық, аудандық газет, кітап саудасында ірі қайта құрулар болды. Қарағандыда Одақ бойынша Ленинградтан кейінгі екінші механизацияланған кітап қоймасының салынып, қолданысқа берілгендігін, Қазақстанда тұңғыш рет кітаптарды есепке алу мен алға бастыруды есептеу техникасы енгізілгендігін айтсақ та жеткендей.

Мәлік Имашұлының кезінде еңбектің бригадалық әдісі, баспаханаларды белгілі бір баспа өнімін өндіруге мамандандыру (мәселен газет, брошюра, бланк, т.б.) енгізілді. Барлық аудандық және қалалық баспаханалар бір ірі бірлестікке біріктірілді.

Имашев алғашқылардың бірі болып полиграфиялық материалдардың бухгалтерлік есебін жүргізу, тапсырыстарды диспетчерлеу бағдарламасын жасады, фототеру, АПД-1200, материалды байланыс арқылы беруді, аудандық газеттер редакциясында алғашқы модемдерді енгізді. Ол Одақта бірінші болып полиграфия ғылыми-зерттеу институтымен осы технологияны жүзеге асыру туралы келісім-шарт жасасып, компьютерлік түске бөлуді енгізді.

Мәлік Имашұлы қызмет еткен 20 жыл ішінде барлық облыстық газеттердің редакциясы мен баспаханалары кеңейтілді, қайта құрылды, жаңадан салынды.

## Дереккөздер


Санат:Қазақстан саясаткерлері

Санат: Журналистика 
Санат:Шет ауданы тұлғалары
Санат:Қазақстан баспагерлері мен полиграфистері
Иманғалиев Елемес Иманғалиұлы

**Иманғалиев Елемес Иманғалиұлы** – 1948 жылы 14 мамырда Семей облысы, Шар ауданы, Жидебай ауылында дүниеге келген. 

ЖОО-ны бітіргеннен кейін Орта Азия Әскери округында шебер болып, кейін Семей облыстық коммуналды шаруашылық бөлімінің инженері, директордың орынбасары болып жұмыс істеді.

1980 жылдың маусымынан 1991 жылдың мамырына дейін партиялық, кеңестік органдарда: Қазақстан КП Семей обкомында инструктор, Семей қалалық атқару комитетінің хатшысы, Киров ауаткомы хатшысы болып қызмет атқарды.

Полиграфия саласында 14 жылдан астам уақыт еңбек етеді. 1991 жылдың мамыр айынан 1997 жылдың қарашасына дейін Семей «Кітап» РӨБ бас директоры болып, осында өзін сауатты, іскер басшы ретінде көрсете білді.

1997 жылы ҚР Ақпарат және қоғамдық келісім министрлігі Е.И. Иманғалиевтің жұмыс тәжірибесін ескере отырып, оны Қарағанды «Полиграфия» РӨБ-не бас директоры етіп ауыстырды. Ол кезде мекеме шығынға ұшыраған жағдайда болатын. Жедел жүргізілген әрекет шараларының арқасында мекеме 1998 жылдың алғашқы айларынан бастап-ақ үздіксіз істеді, жылдан жылға қарқынды жұмыс істей бастап, қаржы-экономикалық көрсеткіштерін жетілдіре түсті. Мекеме жұмысының жандануына оның 1999 жылы «Қарағанды полиграфиясы» АҚ болып қайта құрылуы да ықпал етті. Мекемеде Е. Иманғалиевтің басшылығымен өндіріс технологиясын жетілдіру және өнім сапасын арттыру жолында біршама нақты шаралар жүзеге асты. Шығарылатын барлық газеттер мен шығармашылық өнімдерді басу толығымен офсетті әдіске көшті, үлкен көлемді кітаптарды қатты мұқабамен, жіппен тігу әдісімен шығару игерілді, суреттерді дайындау мен беттеудің ең озық бағдарламалары енгізілді, түске бөлу процестері жетілдірілді. 2005 жылдан мекеменің болашақтағы гүлдене түсуіне бағытталған инвестициялау жұмыстары басталды. Осының барлығы мекеменің қатал нарық жағдайында бәсекеге қабілетті болуын және республикадағы полиграфиялық мекемелер арасынан лайықты орын алуына мүмкіндік береді.

Иманғалиев Елемес Иманғалиұлы «Қазақстан тәуелсіздігіне 10 жыл» және «Қазақстан Республикасының Конституциясына 10 жыл» медальдарымен, «Баспа және полиграфия ісінің қайраткері» құрмет белгісімен, Мәдениет, ақпарат және спорт министрлігінің үш құрмет грамотасымен, Қарағанды облысы әкімінің екі құрмет грамотасымен марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Костоев Ибрагим Абдулович

**Костоев Ибрагим Абдулович** — 1944 жылы туған. 

1967 жылы Қазақ политехникалық институтын аяқтап инженер жылу энергетик мамандығын алып шыққан.
1968-1977 жылдары Қазақ ССР-нің энергетика министрлігінде жұмыс жасаған.
1977 жылдан бастап Қорғаныс министрлігінің Орта Азия Әскери округінің «Боевое Знамя» газетінің баспасы мен баспаханасында бас механик, бас инженер, директор болып қызмет істеген.

Қазір сол баспа мен баспахананың орнында құрылған «Қазақстан ГИС орталығы» акционерлік қоғамының баспаханасында директор болып жұмыс істейді.

Қазақстан Республикасының Қарулы Күштерінің полиграфия өндірісінің өркендеуіне белсенді түрде ат салысты.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Беделбай Көшербаев

**Беделбай Көшербаев** (12.10.1939, Семей облысы, Абыралы ауданы, Тайлан ауылы - 1976) - экономика ғылымдарының кандидаты.

## Қызмет жолы
* 1958 жыл - Абай атындағы орта мектепті бітіріп, Мәскеу полиграфия институтына түскен.
* 1963 жыл - Алматыдағы №2 баспахананың жоспарлау бөлім бастығы, қоғамдық істерге де белсене қатысқан, Фрунзе аудандық Комсомол комитетінің бюро мүшесі, Фрунзе аудандық партия комитеті жанындағы «Техника-эконом» кеңесінің мүшесі.
* 1967 жыл - Мәскеу полиграфия институтының аспиранты.
* 1970 жыл - институттың ғылыми кеңесі, оған экономика ғылымының кандидаты дәрежесін береді, сөйтіп Орта Азия мен Қазақстанда полиграфия саласында тұңғыш кандидат атанды.
* 1971 жыл - Көшербаев Беделбай Баспа, полиграфия және кітап саудасы жөніндегі комитетінің жоспарлау–қаржы бөлімін басқарады.
* 1972 жыл - Орталық комитетінің газет-журнал баспасына директордың экономика-қаржы жөніндегі орынбасары болды.
* Қазақ ұлттық университетінде 1972-1974 оқу жылдарында философия-политэкономика факультетінде студенттерге дәріс берді.
* Мәскеу полиграфия институтының күндізгі бөлімі, Алматыдағы филиалының сырттай оқитын бөлімдеріндегі дипломдық жұмыстарға жетекшілік етті.

## Ғылыми еңбектері
Ғылыми еңбектері: «Полиграфия», «Народное хозяйство Казахстана», «Сельское хозяйство Казахстана», «Білім және еңбек», «Қазақстан ауыл шаруашылығы» басылымдарында шыққан.
* «Полиграфияда машинамен және қолмен атқарылатын операциялардың нормативтік мәселелері» деген монографиясы шықты және көптеген ғылыми мақалалар жазды.

## Дереккөздер


Санат:12 қазанда туғандар
Санат:1939 жылы туғандар
Санат:Қазақстан баспагерлері мен полиграфистері
Санат:Абай ауданында (Абай облысы) туғандар
Санат:1976 жылы қайтыс болғандар
Санат:Мәскеу мемлекеттік баспа университеті түлектері
Санат:Қазақстан экономистері
Санат:Экономика ғылымдарының кандидаттары
Санат:Әл-Фараби атындағы Қазақ ұлттық университеті түлектері
Меңдіхан Темірғалиұлы Күзембаев

**Күзембаев Меңдіхан Темірғалиұлы** (1921-2003) – полиграфист. 

[1938 [Алматы қаласындағы екі жылдық линотипистер курсын бітірген. Еңбек жолын 1937 жылы Петропавл облыстық типографиясында теруші-шәкірт болып бастаған. Сол жылы теруші-линотипист, 1941 жылы теру машинасының инструкторы, 1948 жылы Петропавл облыстық баспаханасының директоры, 1950 жылы Алматы полиграфкомбинатының директоры, 1956 жылы ҚазУчпедгиздің директорының орынбасары, 1957 жылы қайтадан Алматы полиграфкомбинатының директоры болып сайланып, осы міндетті 1986 жылы зейнеткерлікке шыққанға дейін үзіліссіз атқарып келді.

Отандық полиграфияны Күзембаевтан бөліп қарау еш мүмкін емес, әсіресе, Алматы полиграфкомбинатының тарихы Күзембаевтың өмір тағдыры деуге болады. Өйткені, ол жалпы полиграфия саласында 50 жылдай жұмыс істеген, Алматы полиграфкомбинатын 40 жылға жуық басқарған.

М.Т. Күзембаев Полиграфкомбинатқа басшылық еткен жылдары өндірісті ұйымдастыру және оны барынша дамыған құрал-жабдықтармен жарақтандыру, өндіріске жаңа технологияны енгізу арқылы кәсіпорынның қуатын арттыру мәселелері бойынша қыруар шараларды жүзеге асырды. Осы ерен еңбегінің нәтижесінде Алматы полиграфкомбинаты көптеген жылдар бойы полиграфиялық өндірістің көшбасшысы атанды және ол қуатты өндіріс орнына айналды. Күзембаев өндіріс орнында әлеуметтік мәселелерді шешуге де мол көңіл бөліп отырды.

М.Т. Күзембаев ел өмірінде үлкен-үлкен қоғамдық жұмыстар атқарды - тоғыз рет Халық депутаттары кеңесінің аудандық және қалалық депутаты болып сайланды. Оның елге сіңірген игі еңбегі үкімет тарапынан әділ бағаланып, екі рет Еңбек Қызыл Ту орденімен, бұрынғы Одақтың және қазіргі республикамыздың медальдарымен марапатталды. «Қазақ КСР-і мәдениетіне еңбек сіңірген қайраткері» атағы берілді, Қазақ КСР-і Жоғарғы Кеңесінің Құрмет грамотасымен марапатталды. Бірнеше дүркін «КСРО баспа ісінің үздігі» атанды. 1971 жылы КОКП XXIV съезінің делегаты болып сайланды. Сөйтіп, М.Т. Күзембаевтың халқына сіңірген игі еңбегі ұшан-теңіз. Ол ел аузында полиграфия профессоры атанып кетті.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Қайрамбекова Қатира Бөленқызы

**Қайрамбекова Қатира Бөленқызы** — 1953 жылы 7 ақпанда Шымкент облысы, Қайнарбұлақ ауылында туған. 

1970 жылы Темірлан ауылындағы Аманкелді Иманов атындағы орта мектепті бітіріп, сол жылы Мәскеу полиграфия институтының полиграфиялық өндіріс технологиясы факультетіне түсті. Институт бітіргеннен кейін 1975 жылы «Кітап» фабрикасының «Кітап» өндірістігінде басу цехында шеберден бастап сол цехтың бастығына дейінгі еңбек жолынан өтті, техникалық бақылау бөлімінің I категориялы технологы, «Кітап» өндірістік бірлестігінің бас технологының орынбасары болды.

1992 жылы «Ана тілі» баспасының өндірістік бөліміне бас маман болып орналасып, осында 1993 жылдың наурызына дейін қызмет етті. 1993 жылдан ҚР Мәдениет, ақпарат және спорт министрлігінің Ақпарат және мұрағат комитеті баспа қызметі басқармасының мониторинг және кітап өнімдерінің сапасын бақылау бөлімінің бастығы болып еңбек етіп келеді.

Қайрамбекова Қатира Бөленқызы республикадағы полиграфия өнеркәсібінің дамуына қомақты үлес қосты. Мектеп оқушыларының оқулықтарын, әлеуметтік маңызды әдебиеттерді шығару қызметін үйлестірді. Астананы Ақмолаға ауыстыру кезеңінде жаңа астанадағы кітап, газет өндірісін кеңейтуге белсене араласты, олардың сапасының артуына барынша ықпал етті.

Еңбектегі өндірістік табыстары мен жемісті еңбегі үшін бірнеше мәрте бағалы сыйлықтармен, Министрліктің құрмет грамоталарымен және «Баспа және полиграфия ісінің қайраткері» құрмет белгісімен марапатталды. Еліміздің мәдени-экономикалық дамуына қосқан үлкен үлесі үшін 2004 жылы Қазақстан Республикасы Президентінің құрмет грамотасымен марапатталды.

1995 жылы ҚР Экономика министрлігі мен Австралия Халықаралық бизнес-мектебі ұйымдастырған семинар курсын «Мемлекеттік қызметтің нарықтық экономикадағы ролі» және «Нарықтық экономикаға көшу» тақырыптары бойынша өтіп, сертификат алып шықты. 2005 жылы Мемлекеттік қызмет академиясында мемлекеттік қызметкерлердің біліктілігін арттыру семинарының бағдарламасын «Қазақстанда саяси жүйені демократияландыру модернизациялау факторы ретінде» деген тақырыпта табысты аяқтап шықты.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Қасымжанов Асан Баймұханұлы

**Қасымжанов Асан Баймұханұлы** — 1947 жылы Алматы облысы, Қаскелең қаласында дүниеге келді. 

Мәскеу полиграфиялық институтын бітіріп, инженер-экономист мамандығын алып шықты. Еңбек жолын 1966 жылы Алматы қалалық №2 баспаханасында аға мастер, цех басшысы болып бастады. 1979-1982 жылдары Қазақстан КП Орталық Комитеті баспаханасында газет цехінің мастері қызметін атқарды. 

1982-1986 жылдары Қаскелең баспаханасының директоры, 1987-1990 жылдары «Кітап» баспаханасында цех меңгерушісі болды. 1990-2005 жылдары '«Ана тілі», «Білім», «Рауан», «Просвещение Казахстана» баспаларында директордың орынбасары, қазіргі кезде «Алатау» баспа-полиграфиялық корпорациясы» – «Алматы – Болашақ» акционерлік қоғамының баспаханасында өндіріс бөлімін басқарады.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Құдышева Шайзада Оңайбекқызы

**Құдышева Шайзада Оңайбекқызы** — 1949 жылы 12 қаңтарда туған. 

Мектепті бітіргеннен кейін Мәскеу полиграфиялық институтына оқуға түсіп, 1966-1971 жылдар арасында осы институттың технология факультетінде полиграфиялық өндірістің инженер-технологы мамандығы бойынша оқиды.

*1971-1974 жылдары №2 баспаханада басу цехының шебері болып істеді. Кітап фабрикасының «Кітап» өндірістік бірлестігінде еңбек еткен жылдары басу цехының бастығының орынбасары, бастығы, техникалық бақылау бөлімінің аға инженері, координация, кооперация бойынша өндірістік бөлімнің инженер-технологы қызметтерін атқарды.
*1990 жылы «Ана тілі» баспасының өндіріс бөліміне бас маман болып ауысып, 1992 жылға дейін жұмыс істеді.
*1992-1995 жылдары «Блок» жобалық-құрылыстық фирмасының редакция-баспа бөлімінің меңгерушісі болды.
*1995-1998 жылдары «Машиналар және полиграфиялық өндіріс технологиясы» кафедрасында аға оқытушы болып сабақ берді. 
*1998-2001 жылдар – «Кинетика» ЖШС-ның бас технологы.
*2001 жылдан қазіргі уақытқа дейін «AZ PRINT CENTRE» ЖШС-ның бас технологы. 

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Қасенұлы Алтынбек

**Қасенұлы Алтынбек** — 1934 жылы 24 қазанда Қарағанды облысы, Нұра ауданы, Киевка селосында туған.

1951 жылы Ақмола (қазіргі Астана) қаласына қоныс аударуына байланысты №3 Ворошилов атындағы ерлер мектебінде оқуын жалғастырды.
1954 жылы орта мектепті аяқтағаннан кейін Мәскеу полиграфиялық институтына түсіп, 1959 жылы инженер-механик мамандығын алып шықты.

Институттан кейін Алматыға жолдама алып, осында полиграфкомбинаттың инженер-механигі, ҚазКСР Мәдениет министрлігі бас баспасының №1 баспаханасында механик және аға электрик, ал 1961-ден ҚазКСР Мембаспакомының №2 баспаханасында бас механик, кітап цехының бастығы, директордың орынбасары болып қызмет етті.

1968 жылы Қазақстан КПОК аппаратына партиялық баспалардың нұсқаушысы болып шақырылды. Осында 1974 жылға дейін еңбек етті. 1974 жылдан «Кітап» фабрикасының бас директоры болды. 1979-1989 жылдары Қазақстан КПОК баспасының (қазіргі «Дәуір» баспасы) директорының орынбасары болды.

Полиграфиялық мекемелерде еңбек еткен жылдары жаңа техника мен технологияны игеруге тікелей араласты. Мәселен «Дәуір» баспасында фототеруді игеру, газеттерді басудың жоғарғы түрінен агрегатта жалпақ офсетті басу түріне көшу, газеттерді байланыс желілері арқылы және газеттерді басуды Қазақстан аймақтарына тарату (Ақмолаға, Ақтөбеге, Қарағанды, Семей) және т.б.

1989-1994 жылдары - ҚР «Қазмашкомплект» бірлестігі станоктар бөлімі меңгерушісінің орынбасары болды.

1994 жылдан қазіргі уақытқа дейін Қазақ ұлттық техникалық университетінде «полиграфиялық өндіріс машиналары және технологиясы» кафедрасының аға оқытушысы.

## Дереккөздер


Санат:Журналистика
Санат:Тұлғалар
Санат:Қазақстан баспагерлері мен полиграфистері
Қожамұратов Есет Ысқақұлы

**Қожамұратов Есет Ысқақұлы** — 1945 жылы 3 сәуірде Талдықорған облысы, Мұсабек ауылында дүниеге келген. 

*1964 жылы Семей облысы, Аягөз қаласында орта мектепті бітірді. Сол жылы Мәскеу полиграфия институтының машина жөндеу факультетіне инженер-механик мамандығы бойынша оқуға түсті.
*1970 жылы институт бітіргеннен кейін жолдама бойынша Алматыдағы №2 баспаханаға жұмысқа жіберілді. Еңбек жолын полиграфиялық құрал-жабдықтарды жөндеуші болып бастады. Кейін осы баспаханада құрал-жабдық және қауіпсіздік техникасы бойынша инженер болып тағайындалды.
*1971 жылы мамыр айынан 1972 жылға дейін Кеңес Әскері құрамында болды. Кейін №2 баспаханаға қайта оралып, цех механигі болып тағайындалды. *1972 жылы желтоқсанда Алматы облполиграфиздатына бас инженер болып ауыстырылды.
*1974 жылдың ақпан айында ҚазКСР Мемлекеттік баспа комитетінің Баспалиграфпромына аға маман болып тағайындалды. 1977 жылдың мамырынан 1979-дың қаңтарына дейін Алматыполиграфкомбинатында бас инженер қызметін атқарды. 1980 жылдың қаңтарына дейін «Кітап» өндірістік бірлестігінің бас директорының бірінші орынбасары болды.
*1980 жылдан 1992 жылдың мамыр айына дейін Мембаспакомның (Баспа және бұқаралық ақпарат министрлігі) полиграфиялық өндіріс бас басқармасының бастығы, коллегия мүшесі.
*1992 жылдың мамыр айынан Мемлекеттік ұлттық банк баспасында 2000 жылдың аяғына дейін еңбек етті. Бұл кезеңде бағалы қағаздар шығаратын фабрика құрумен айналысты, тұңғыш ұлттық валютамыз – теңгенің жасалуына, енгізілуіне тікелей араласты. Болашақ банкнот фабрикасының технологиялық бөлігін жасаумен айналысты, оның орналасу жерін, құрылыс барысын бақылады, кадрлар даярлады, 1995 жылы кешен тұтас пайдалануға берілді.
*1995-2000 жылдары Банкнот фабрикасын басқарды.
*2001 жылдан *«Дәуір» РПБКЖШС*-да жұмыс істейді.

ҚазКСР Жоғарғы Кеңесінің құрмет грамотасымен, «Еңбек ері», «КСРО баспа үздігі» медальдарымен, «Баспа және полиграфия ісінің қайраткері» құрмет белгісімен марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Қалима Әділханқызы Мақатаева

**Мақатаева Қалима Әділханқызы** — 1957 жылы Семей облысы, Шұбартау ауданы, Бақанас ауылында дүниеге келген.

*1974 жылы Талдықорғанда орта мектепті бітірген.
*1974-75 жылдары Сарқанд қаласында Островский атындағы орта мектепте комсомол комитетінің хатшысы болып істеді. 
*1975-80 жылдары Мәскеу полиграфия институтында оқыды. 
*1980 жылы Алматы «Кітап» РӨБ-ына жолдама берілді, осында терім, басу, түптеу цехтарында шебер маман болып, кейін цех бастығы болып жұмыс істеді. 
*1983-89 жылдары Талдықорған қаласындағы баспаханада технолог, бас инженер жұмысынан директорға дейін көтерілді. 
*1989 жылы отбасының жағдайына байланысты Алматыға келіп, 2002 жылы дейін «Кітап» РӨБ-нда өндіріс бөлімінің технологы, маркетинг бөлімінің бастығы болып істеді. 
*2002 жылдан «Дәуір» ААҚ-ында бас технолог, өндіріс бөлімінің бастығы болып істеді.
*2003 жылдан «Востокстрой Сервис» фирмасында директордың орынбасары болып жұмыс атқаруда.

## Дереккөздер


Санат:Журналистика
Санат:Тұлғалар
Санат:Қазақстан баспагерлері мен полиграфистері
Мақашов Нұрлан Қойшыұлы

**Мақашов Нұрлан Қойшыұлы** — 1961 жылы Батыс Қазақстан облысында туған.

*1981 жылы №28-полиграфия училищесін бітіреді. Әскери борышын өтеп келіп, «Полиграфия комбинат» өндірісінде еңбек жолын бастайды. 
*1983-1992 жылдары Ресейде полиграфия саласында механик-наладчик болып жұмыс істеді.
*1992-1995 жылдары Ұлттық Банктің баспасында, 1995-1999 жылдары «Қаржы-қаражат» баспасында өз мамандығы бойынша қызметтер атқарды. *1999-2001 жылдары «ФИН ЭК» ЖШС-ның негізін қаласты.
*1999-2005 жылдары Қазақ Ұлттық техникалық университетін полиграфия технологы мамандығы бойынша тәмамдайды.
*2001-2003 жылдары «Қазақтелеком» Акционерлік Қоғамының шақыруымен полиграфия саласын өркендетуге ат салысты.
*2003 жылдан «Digital Print» ЖШС-да бас инженер болып жұмыс істейді.

## Дереккөздер


Санат:Журналистика
Санат:Тұлғалар
Санат:Қазақстан баспагерлері мен полиграфистері
Маханбет Қуанышбек Мәдибекұлы

**Маханбет Қуанышбек Мәдибекұлы** — 1955 жылы дүниеге келген.

*1982 жылы - ҚазМУ-дің журналистика факультетін бітіріп, еңбек жолын Торғай облыстық газетінің тілшісі болып бастады.
*1983-1987 жылдары - Қима аудандық «Дала таңы – Степная заря» атты екі тілде шығатын газетте редактордың орынбасары, редакторы қызметтерін атқарды.
*1991-1996 жылдары – Қызылорда облысы әкімінің аппаратында ақпарат және қоғамдық байланыс бөлімінің бастығы болды.
*Қазақстан журналистер одағы сыйлығының лауреаты. Бірнеше кітаптардың және 1994 жылы «Қазақфильм» киностудиясы түсірген «Сыр өңірі» деректі фильмінің авторы.
*1996 жылдан бастап - «Қызылорда-полиграфия» ААҚ-ның президенті.
*2005 жылы - «Қазақстан Республикасы баспа және полиграфия ісінің қайраткері» атағы берілді.

## Дереккөздер


Санат:1955 жылы туғандар
Санат:Қазақстан журналистері
Санат:Қазақстан баспагерлері мен полиграфистері
Наталья Иосифовна Макарова

**Макарова Наталья Иосифовна** — 1950 жылы 13 қыркүйекте Целиноград қаласында туған. 

*1972 жылы Львов полиграфиялық институтын инженер-экономист мамандығы бойынша бітіргеннен кейін Алматы қалалық №2 баспаханасы жоспарлау бөлімінің бастығы, кейін «Кітап» РӨБ «Кітап» фабрикасында бас директордың экономика жөніндегі орынбасары болды.
*1994-2000 жылдары «Баспагер» АҚ экономика және қаржы вице-президенті болды. «Алма-Медиа» Баспа үйі» ЖШС-ның директорының өндіріс және экономика жөніндегі орынбасары болып ауысты.
*2005 жылы «Қазақстан Республикасы баспа және полиграфия ісінің қайраткері» атағы берілді.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Мельничук Галина Ивановна

**Мельничук Галина Ивановна** — 1937 жылы Ленинград облысында дүниеге келді. 

1960 жылы Львов полиграфиялық институтын полиграфиялық өндірістің инженер-технологы мамандығы бойынша бітірді. Өз өтініші бойынша Қарағанды қаласындағы облыстық типографияға жолдама алды. Алайда, оған Қарағандыда емес, Алматыда жұмыс істеуге тура келді. Себебі №2 Алматы баспаханасына жас мамандар (технолог, механик, экономистер) керек болғандықтан, баспахана директоры Төлешев Сатымбек Омарұлының өзі шақыртып алды.

Галина Ивановнаның алғашқы қызметі – №2 баспахананың түптеу цехының инженер-технологы болды.

Полиграфия саласында істеген 36 жылда Мельничгукн Г.И. бір де бір рет жұмыстан шығып көрген жоқ. Билет және тұрмысқа қажетті қағаздар өндірісінің 6 жыл ӨТБ технологы, 10 жыл «Кітап» РӨБ-ндекоординация бойынша өндірістік бөлім бастығының орынбасары, жеті жыл «Кітап» РӨБ өндірістік-координациялық бөлімінің бастығы болып еңбек етті.

Қазақстандағы үздік баспалармен негізгі жұмыспен қоса, «Кітап» ОБ Ресейдің, Молдавияның, Қырғызстанның, Тәжікстанның белгілі баспаларымен әріптестікте жұмыс істеді. Әсіресе Мәскеу қаласындағы «Художественная литература» баспасымен арадағы әріптестік жемісті болды. Бұл баспа әлемдік классика мен фантастикалық әдебиет шығарды.

1970 жылы «Оқу озаты» белгісімен және ақшалай сыйлығымен, 1985 жылы фестивальды рәмізді Қазақ КСР Заңдар жинағын және оқулықтар шығарғаны үшін «Аса маңызды тапсырманы орындағаны үшін» статьясы бойынша марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Молшылықова Гүлмира Мырзабекқызы

**Молшылықова Гүлмира Мырзабекқызы** — 1968 жылы туған. 

«Атамұра» Полиграфия комбинаты басу цехының бастығы. 1985 жылы №5 Алматы полиграфия училищесін, 1993 жылы Ташкент полиграфия техникумын, 2002 жылы Қ.И. Сәтбаев атындағы ҚазҰТУ-ды бітірген. 

1985-2005 жылы Полиграфкомбинатта түптеуші, пішімдеу цехының мастері, пішімдеу цехы бастығының орынбасары, ОТК-нің жетекші инженері, пішімдеу цехының бастығы болып еңбек етті. 

2005 жылдан «Атамұра» полиграфия комбинаты басу цехының бастығы. Г.М. Молшылықова – баспа өнімдерінің сапалы, анық таайшықты басылуына өзіндік үлес қосып келе жатқан білікті маман.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Лариса Александровна Мозгова

**Мозгова Лариса Александровна** – 1956 жылы 10 мамырда дүниеге келген. 

Мәскеу полиграфиялық институтын инженер-экономист мамандығы бойынша бітірді. Институтты тәмамдағаннан кейін 1981-1979 жылдары «Кітап» РӨБ-нде EҒҰ (еңбекті ғылыми ұйымдастыру) бойынша инженер болып еңбек жолын бастады.

1994-2002 жылдары «Кітап» РӨБ директорының экономика және қаржы жөніндегі орынбасары болды. 

2002 жылдан қазіргі уақытқа дейін *«Алма-Медиа» баспа үйі» ЖШС*-ның экономикалық жоспарлау бөлімінің бастығы.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Мусина Дайма Наурызқызы

**Мусина Дайма Наурызқызы** — 1951 жылы 26 шілдеде Орал облысы, Камин ауданы, Каменка елді мекенінде туған. 

*1968 жылы орта мектепті бітіргеннен кейін Украинадағы И. Федоров атындағы политехникалық институттың механика факультетіне оқуға түседі. Оны 1973 жылы бітіріп, инженер-механик мамандығын алады.
*1973 жылы 1 тамызда еңбек жолын Алматы кітап фабрикасынан бастайды. Алдымен инженер механик, одан кейін жаңа технология бойынша аға инженер болады.
*1980-1988 жылдары Қазақстан компартиясы Орталық комитетінің баспасында аға шебер, ОТК, форм, газет цехтарының бастығы болады.
*1988-1992 жылдары «Кітап» фабрикасының инженер технолог, 1999 жылдың наурызына дейін «Дәуір» баспасының редакциялық бөлімінің, одан кейін өндіріс бөлімінің және техника, газет бөлімдерінің бастығы болды.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Марат Зайлягиевич Мухитденов

**Мухитденов Марат Зайлягиевич** – 1951 жылы 19 сәуірде Батыс Қазақстан облысы, Теректі ауданының 15 ауылында дүниеге келген. 

*1967 жылы Орал қаласындағы С. Сейфуллин атындағы №11 орта мектепті аяқтады. 
*1973 жылы Алматы шет тілдер институтын бітіріп, ағылшын тілі пәнінің мұғалімі мамандығын алып шықты. Мұғалім, кейін Орал облыстық телевидения және радиосында редактор болды.
*1976 жылы Орал облыстық комсомол комитетіне шақырылды. 
*1977 жылы Орал облысы Чапаев аудандық комсомол комитетінің бірінші хатшысы болып сайланды.
*1980 жылы Алматы жоғарғы партия мектебіне жіберілді. 
*1982 жылы Қазақстан Компартиясы обкомы мен Орал облаткомының инструкторы болды.
*1985 жылы Орал облысы Каменский аудандық партия комитетінің хатшысы болып сайланды.
*1988 жылы Орал облыстық баспаханасына директор болып ауыстырылды, ал 1992 жылы «Полиграфия» ОБ директоры етіп тағайындалды. Ол «Дастан» баспа-полиграфиялық корпорациясы» ААҚ болып өзгергеннен бері осы акционерлік қоғамның президенті.

ҚР медальдарымен және «Баспа және полиграфия ісінің қайраткері» құрмет белгісімен марапатталған. Батыс Қазақстан облыстық мәслихатының депутаты.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Қайролла Мырзағалиұлы Мырзағалиев

**Мырзағалиев Қайролла Мырзағалиұлы** (1926-1998) – Атырау облысы Ганюшкин елді мекенінде дүниеге келген. 

Ұлы Отан соғысының ардагері. Соғыстағы ерлігі үшін «Қызыл Жұлдыз» орденімен және Отан соғысының 1-дәрежелі медалімен марапатталған.
 
Еңбек жолын 15 жасында аудандық баспаханада әріп теруші, баспагер болып бастаған. Соғыс жылдарында майдандық газет баспаханасын ұйымдастырып, жауды жеңуге қаһарлы сөзбен үлес қосқан. 

Қ.Мырзағалиев 1948 жылы елге аман-есен оралған соң соғысқа дейін өзі істеген баспаханаға жұмысқа орналасты. Ұзақ жылдар (1947-1958 жылдары) «Балықшылар үні", «Красный Каспий» газеттері басылып шығатын баспахана директоры қызметін атқарды. «Теңіз (қазіргі Құрманғазы) ауданының алғашқы полиграфисі» деген атақты иемденген.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Мырзалиева Марпуға Мұғалқызы

**Мырзалиева Марпуға Мұғалқызы** — 1941 жылы 23 шілдеде Саратов облысы, Наталин Яр совхозында дүниеге келген. 

Сол совхозда онжылдық мектепті бітіріп, бухгалтерлік курсты оқиды. 

*1959-1962 жылдары бухгалтер болып қызмет істеген. 
*1962 жылы отбасылық жағдайына байланысты Қостанай облысы, Жетіғара қаласына ауысады. Стандартты емес құрал-сайман жасайтын зауытта тауарды қабылдаушы және өткізуші мастер болып жұмыс істейді.
*1968 жылы Алматы қаласындағы №2 қалалық баспаханада түптеу цехында жіппен тігетін машинада істейді. 
*1974 жылы №2 баспахананың негізінде «Кітап фабрикасы» болып қайта құрылуына байланысты (қазіргі «Дәуір» баспасы) түптеу цехының «Джет-Биндер» учаскесінде мастер болып қызмет атқарады.

Марпуға Мұғалқызының осы өндірісте атқарған еңбектері бағаланып Еңбек Қызыл Ту орденімен, «Еңбек ері» медалімен марапатталды. «Алтын қол – шебері» атағы берілген. Қазіргі уақытта құрметті еңбек демалысында.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Наурызбаев Әлібек Наурызбайұлы

**Наурызбаев Әлібек Наурызбайұлы** — 1964 жылдың 29 шілдесінде Жамбыл облысы, Шу ауданы Жамбыл совхозында дүниеге келген.

*1981 жылы Жамбыл атындағы орта мектепті бітіргеннен кейін №109 ауылдық кәсіби училищеге түсіп, одан «механизатор-техник» мамандығын алып шығады. 
*1983-1985 жылдары Кеңес Армиясы қатарында қызмет етеді. Әскер қатарынан оралғаннан кейінгі саналы ғұмырын қазақстандық полиграфия ісіне арнады. 
*1985-2002 жылдар аралығында Алматы қаласындағы «Кітап» республикалық өндіріс бірлестігінде басушының көмекшісі, цех мастері, цех бастығы, директордың жалпы және әлеуметтік мәселелер жөніндегі орынбасары, бас инженер болып жұмыс жасады.
*1988 жылы біліктілігін арттыру мақсатында Мәскеу полиграфиялық институтына тусіп, 1994 жылы оны (қазір Мәскеу мемлекеттік баспа академиясы) «инженер-механик» мамандығы бойынша бітіреді.
*2002 жылы Әл-Фараби атындағы Қазақ ұлттық университетінде «Қазақ университеті» баспасының директоры қызметіне жарияланған конкурстан өтіп, осы баспаның директоры қызметіне тағайындалады.

Полиграфия туралы 10-нан астам ғылыми мақалалар мен оқу-әдістемелік жарияланымдардың авторы. Филология ғылымдарының докторы, профессор Э.Д. Сүлейменованың жетекшілігімен «Подъязык полиграфии: проблемы двухязычной лексикографии» тақырыбына арналған кандидаттық диссертация қорғау үшін зерттеулер жүргізуде.

## Дереккөздер


Санат:Журналистика
Санат:Тұлғалар
Санат:Қазақстан баспагерлері мен полиграфистері
Ноеренчук Галина Ивановна

**Ноеренчук Галина Ивановна** — 1955 жылы Алматы қаласында туған.

*1972 жылы орта мектепті үздік бітіріп, Алматы халықшаруашылық институтының есеп-экономика факультетіне оқуға түседі. 
*1977 жылы оны бітіріп инженер – экономист мамандығын алады. 2 жылдан сол институттың өзінде инженер технолог болып, баспа ісін автоматтандыру жұмысымен айналысады.
*1979 жылы КСРО Мемлекеттік баспакомитетінің автоматтандыру бөліміне аға инженер-программашы қызметіне шақырылады.
*1990 жылы жұмыстан қол үзбей-ақ Мәскеу полиграфиялық институтының баспа істерін автоматтандыру және полиграфиялық процесстерді қарастыратын Воскресенский кафедрасына сырттай оқуға түсіп, оны 1994 жылы бітіреді.
*1992 жылы фототеру кешенінің бөлім меңгерушісі болып тағайындалады.
*1994 жылы ақпарат бөлімін басқарады. 
*2002 жылы ірі полиграфиялық өндіріс орны «Дәуір» бірлестігінде жетекші технолог, өндіріс бөлімінің бастығының орынбасары болады.
*2003 жылы *«Кітап» баспа үйі*нде инженер-технолог болады.
*2004 жылы баспалар үйі «Эдельвейсте» жетекші технолог.
*2006 жылы ЖШС «Типография Паруста» жетекші технолог болып істейді.

## Дереккөздер


Санат:Журналистика
Санат:Тұлғалар
Санат:Қазақстан баспагерлері мен полиграфистері
Ни Галина Алексеевна

**Ни Галина Алексеевна** – 1938 жылы 9 тамызда Ереванда дүниеге келген. 

1958 жылы Мәскеу полиграфиясына түсіп, 1963 жылы аяқтады. Институтты полиграфиялық өндірістің инженер-технологы мамандығы бойынша бітіріп шықты. Алматыға жолдама бойынша келді. Содан бастап Галина Алексеевнаның өмірі Алматы полиграфиясымен байланысты болды.

№2 баспаханада шебер, өндіріс бөлімінің инженер-технологы, бас технолог, түптеу цехынын бастығы болып қызмет етті.

Автоматтандырылған «Книга» жүйесінде оқулықтар шығару технологиясын меңгергендігі үшін Күміс медальмен, «Баспа озаты» белгісімен марапатталды.

Түптеу цехындағы жұмыс баршаға – жаңа келгендер үшін де, ардагерлер үшін де қызықты болатын. Ұзақ жылдар №2 балалар үйін басқарды. Бірнеше тәрбиеленушілер кейін осы цехта жұмыс істеді. Әрбір жанның жүрек кілтін тауып, жандандырып, қызықтырып, мейірімді, адамгершілікті болуға итермелеу керек екенін білді. Ни Галина Алексеевна әкесінен дарыған педагогтың негізгі қасиеттерінің бірі – өз жүрегінің жылуы мен шыдамдылығын жастарға беруге тырысты.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Нұрбекова Кәмила Алдахметқызы

**Нұрбекова Кәмила Алдахметқызы** — 1958 жылы туған. «Атамұра» Полиграфкомбинаты түптеу цехының бастығы. 

*1979 жылы №18 Алматы техникалық училищесін, 1991 жылы Ленинград (Санкт-Петербург) полиграфия техникумын, 1999 жылы Қ.И. Сәтбаев атындағы ҚазҰТУ-ді бітірген. 
*1979-81 жылы Алматы қаласы Әуезов аудандық байланыс торабында оператор, байланыс бөлімі бастығы міндетін атқарушы, 1981-1992 жылы Полиграфкомбинаттың түптеу цехының шебері, басу цехының бастығы, өндіріс бөлімі ОТК-нің жетекші инженері болып еңбек етті.
*1992 жылдан «Атамұра» Полиграфкомбинаты түптеу цехының бастығы. 

К.А. Нұрбекова – кітап басылымдарының сапалы түптелуі мен әсем безендіріліп шығуына өзіндік үлес қосып келе жатқан тәжірибелі маман.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Мұратбеков Мұрлыбек Жұмабекұлы

**Мұратбеков Мұрлыбек Жұмабекұлы** — 1952 жылы 26 қазанда Қарағанды облысы, Ұлытау ауданы Жетіқоңыр ауылында дүниеге келген. 

1969 жылы орта мектепті бітірді. ҚарМУ-ді «Қазақ тілі мен әдебиетінің оқытушысы» мамандығы бойынша үздік аяқтаған. Орталық Азия университетінде заңгер мамандығы бойынша оқыған. 

Сарысу орта мектебінде мұғалім, №8 Жетіқоңыр орта мектебінде директор болды. 1985 жылдан Ұлытау аудандық РКК халық ағарту бөлімінің, сонымен қатар үгіт-насихат бөлімінің меңгерушісі болды.

1996 жылы Жезқазған облысы әкімінің орынбасары, ал облыс тарағаннан кейін Қарағанды облысы әкімінің кеңесшісі болды.

1997 жылдың желтоқсанынан Жезқазған «Полиграфия» өндірістік бірлестігінің бас директоры болып тағайындалды. Кейін «Полиграфия» ААҚ-ның президенті болды. Қазіргі кезде Жезқазған қаласындағы «Полиграфия Ер Мұра» ЖШС-нын бас 

"Баспа және полиграфия ісінің қайраткері» құрмет белгісімен марапатталған, 2002 жылы «Жезқазған қаласының құрметті азаматы» атағы берілді.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Күләнда Нұрахметқызы Нұрбекова

**Нұрбекова Күләнда Нұрахметқызы** (1961 жылы туған) – «Атамұра» полиграфкомбинаты зертханасының инженер-технологы. 

1987 жылы Мәскеу полиграфия институтын бітірген. 

1979-2005 жылдары түптеу цехының түптеушісі, шебері, өндіріс бөлімінің инженер-технологы болып еңбек етті. 

2005 жылдан «Атамұра» полиграфкомбинаты зертханасының инженер-технологы. 

К.Н. Нурбекова – баспа өнімдерінің сапалы шығуына зор үлес қосып келе жатқан білікті маман. 

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Фаинтина Ивановна Овчиникова

**Овчиникова Фаинтина Ивановна** – 1939 жылы 12-ақпанда Шығыс Қазақстан облысындағы Васильевка ауылында туған. 

1946-1956 жылдары Алматы қаласындағы №44 орта мектепті тәмамдаған. ДОСААФ арнайы курсын бітерген соң 1957-1960 жылдары Алматы қаласындағы №227 Әуежайы отрядында радиооператор болып қызмет істейді.

1969-1971 жылдары Ленинград баспа-полиграфия техникумын тәмамдайды. Он екі жылдай Бішкектегі «Мектеп» баспасында техникалық редактор болған ол, 1984 жылдан бастап Жедел басып шығару баспаханасында әуелі терім цехының мастері, сосын аға инженер-технолог қызметін атқарды.

Ф.И. Овчиникова 1991 жылдан бері «Санат» баспасында техникалық редактор. Оның редакциялауымен шыққан «Жыр – дария», «Қазақстан тарихы: зерттеулерде, құжаттарда» серияларымен шыққан кітаптар Қазақстан Республикасы Мәдениет, ақпарат және спорт министрлігінің бірінші дәрежелі дипломдарымен марапатталды.

2005 жылы жарық көрген Ұлы Отан соғысы Жеңістің 60 жылдығына байланысты шығарылған Б. Момышұлының «Ұшқан ұя", Халық қаһарманы Қ. Қайсеновтың «Жау тылында", Б. Бұлқышевтің «Адамзатқа хат", Қазақстанның халық жазушысы М. Әлімбаевтің «Хат", халықаралық «Алаш» сыйлығының иегері Қ. Исабаевтың «Алғы шепте» және басқа да майдангер ақын-жазушыларымыздың кітаптары көркемдік сапасымен ғана емес, сонымен бірге ішкі-сыртқы дизайнімен де оқырман назарын өзіне бірден аударады. Бұл орайда техникалық редактор Фаинтина Ивановна Овчиникованың қосқан үлесі ерекше.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Бәтима Қалиқызы Оразалинова

**Оразалинова Бәтима Қалиқызы** – 1952 жылы 13 мамырда Қарағанды облысы, Тельман ауданы, Майөзек селосында дүниеге келген. 

*1969 жылы Қарағанды қаласындағы №23 орта мектепті аяқтады.
*1973 жылы Алматы №2 полиграфия училищесін бітіріп, жолма жол теру машинасында машинамен терудің 6 разрядты терушісі мамандығын алып шықты. Сол жылы №2 қалалық баспаханаға жіберілді. 
*1973-1979 жылдары Мәскеу полиграфия институтында сырттай оқып, 1979 жылы полиграфиялық өнеркәсіптің инженер-технолог мамандығын алып шықты. "Кітап» РӨБ-інің «Кітап» фабрикасында кәсіподақ комитетінің төрағасы болды. 
*1999-2004 жылдары «Дәуір» РПБК-да бас технолог, өндіріс бөлімі бастығының орынбасары, тапсырыстарды қабылдау және дайындау бөлімінің технологы болып еңбек жолын жалғады.
*2004 жылдан осы уақытқа дейін «Білім» баспасында өндірістік бөлім бастығы болып істейді.

Белсенді еңбегі ушін БОКОК белгісімен және ВЦСПС құрмет белгісімен марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Панасенко Лариса Евгеньевна

**Панасенко Лариса Евгеньевна** – 1971 жылы туған өндіріс бөлімінің бастығы. 

*1993 жылы Куйбышев Баспаполиграфия техникумын, 1999 жылы Қ. Сәтбаев атындағы ҚазҰТУ-ды бітірген. 
*1993-2003 полиграфкомбинаты пішімдеу цехы шебері, өндіріс бөлімінің инженер-технологы, басу цехы бастығы болып еңбек етті. 
*2003 жылдан өндіріс бөлімінің бастығы. 

Л.Н. Панасенко Полиграфкомбинаттың өндірістік қызметінің үздіксіз жүруін үйлестіріп отыратын білікті маман.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Пегова Ольга Федоровна

**Пегова Ольга Федоровна** – 1952 жылы 5 мамырда Алматы қаласында туған. 

Еңбек жолын 1962 жылы ҚазКСР Ғылым академиясының «Ғылым» баспасының терім цехында бастады. Осында терімші, беттеуші, шебер болып істеді. 

Мәскеу полиграфиялық институтын инженер-технолог мамандығы бойынша аяқтағаннан кейін жаңадан ұйымдастырылған балалар мен жастар әдебиетінің «Жалын» баспасына келіп, техникалық редакцияның меңгерушісі болып орналасты. Осы қызметте жүріп, ол кітап макетін жетілдіру, осы заманғы дизайн тәсілдерін енгізу, кітап пен альбомның эксперименттік формаларын қолдану ісіне көп күш жұмсады. Шрифт әсерін күшейту, оның суреттерін, кегелін, графикалық элементтерді тиімді қолдануға шығармашылықпен үлес қосты. Соның арқасында «Жалын» дизайнерлерінің көптеген ізденістері республикалық және бүкілодақтың байқауларында жеңімпаз атанды.

О.Ф. Пегова кітаптар мен журналдардың полиграфиялық жағынан безендірілуі бойынша өткен Орта Азия республикаларының халықаралық байқауының жүлдегері және Болгариядағы халықаралық байқаудың иегері, халық шаруашылығы жетістіктері көрмесіне қатысушы. Мәдениет министрлігінің грамотасымен марапатталған. 

1994 жылдан полиграфияда: алдымен «Қаржы-Қаражат", одан соң «Фин Эк» және «Т-Print» баспаханаларында бас менеджер болып істейді.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Пірман Дабыл Жүзбайұлы

**Пірман Дабыл Жүзбайұлы** - 1942 жылы 2 ақпанда Қызылорда облысы, Қазалы бекетінде (қазіргі Әйтеке би кенті) дүниеге келген. 

Қазақ орта мектебін бітіргеннен кейін 1959 жылы Ташкент политехникалық техникумына оқуға түсіп, 1962 жылы үздік басудың техник-технологы мамандығын алып шықты.

*1962-1965 жылдары Кеңес Әскері құрамында болды.
*1965 жылы Мәскеу полиграфия институтының күндізгі бөліміне оқуға түсті. 
*1971 жылы инженер-механик мамандығы бойынша тәмамдап шықты. Институт бітіргеннен кейін 1971-1993 жылдар арасында ҚазКСР Мембаспаком жүйесінде (ҚР Баспа министрлігі) еңбек етті.
*1971-1977 жылдары «Кітап» Республикалық өндірістік бірлестігінде шебер, цех бастығы, бас механиктің орынбасары болды.
*1977 жылы ҚазКСС Мембаспакомының Орталық ақпаратына бас маман болып ауыстырылды. 
*1985 жылы ҚазКСР Мембаспакомының «Казснабпечать» республикалық базасының директоры етіп тағайындалды.
*1993 жылдан қазіргі уақытқа дейін ҚР Парламентінің Шаруашылық басқару аппаратында істейді.
 
"Астана» медалімен, ҚазКСР Мембаспакомының және ҚР Парламенті Мәжілісінің грамоталарымен марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Риммель Григорий Ефимович

**Риммель Григорий Ефимович** – 1936 жылы Украинаның Киев облысында дүниеге келген. 

Орта мектепті бітіргеннен кейін 1953 жылы Львов қаласының Иван Федоров атындағы полиграфиялық институтына түседі. Аталған институтты тәмамдағаннан кейін 1959 жылы Алматыдағы полиграфкомбинатқа жұмысқа жіберіледі. 

Өзінің еңбек жолын офсеттік цех басшысы болып бастаған ол, кейін полиграфкомбинаттың бас инженері қызметін атқарады. 

1980 жылы Госкомиздатқа жабдықтандыру басқармасына басшы болып ауыстырылып, құрметті демалысқа шыққанша, осы жерде жұмыс атқарады.

Григорий Ефимович өзіне тапсырылған іске барынша жауапкершілікпен қарайтын, өз ісін жетік білетін білгір маман.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Рябинина Людмила Ильинична

**Рябинина Людмила Ильинична** – 1952 жылдың 20 сәуірінде Алматы қаласында дүниеге келген. 

Автоматшы-жылуэнергияшы мамандығы бойынша Томск политехникалық институтын бітірген.

Жобалау институтында 1993 жылға дейін жұмыс істеді. Содан кейін «Клише» баспаханасында еңбек етіп, «ЭР және Ромайер» машиналарында жұмыс істеуді үйреніп шығады.

1998 жылдан бастап «Экономика» баспасында еңбек етіп келеді. Ол «Экономика» баспасында полиграфиялық жұмыстың қыр-сырына қанығып, үлкен мектептен өтті. Бүгінде көшірмеші-монтаждаушы болып еңбек етіп жүр. Баспадан шыққан кітаптардың жартысынан көбі Людмиланың қолымен макет жасалып өндіріске жіберіліп отыр. Өз ісіне жанашыр, ақылшы ретінде үлкен мән береді. 

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Сарьян Вячеслав Владимирович

**Сарьян Вячеслав Владимирович** — 1951 жылы 27 ақпанда дүниеге келген. 

Львов полиграфиялық институтын инженер-механик мамандығы бойынша бітірген. 

1979 жылдан 1982 жылға дейін Қазақстан КП ОК баспасында инженер-механик, 1982 жылы Маңғыстау облыстық типографиясының бас инженері болып еңбек етті. 

1985 жылы «Кітап» РӨБ Кітап фабрикасына техникалық бөлім бастығы болып ауысып, 1985 жылға дейін бас механик, цех бастығының орынбасары қызметтерінде істеді.

1990-1996 жылдары «Триоприйт» ЖШС-ның директоры, 1996-2001 жылдары «Баспагер» АҚ вице-президенті болды. 2001 жылы «Полиграфкомплект» ЖШС-ні құрды. Қазіргі кезде осы мекеменің басшысы.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Ахметқали Аманғалиұлы Өтеғалиев

**Ахметқали Аманғалиұлы Өтеғалиев** (1961 жыл, Астрахан облысы, Харабала ауданы, Сасықкөл ауылында дүниеге келген) - «Астана полиграфия» баспасының директоры. 

## Өмірбаяны
* Орта мектепті аяқтағаннан кейін Мәскеу полиграфиялық институтына инженер-механик мамандығы бойынша түсті.
* Еңбек жолын республикадағы ең ірі баспада (қазіргі «Дәуір» РПБК» ЖШС) басушының оқушысы болып бастады. Еңбекке, үйренуге деген қарапайым адамдық талпыныстар тез өсуіне ықпал етті: учаскелерді, цехтарды басқарды, өндіріс бөлімін, кейін баспаның фирмасын басқарды.
* «Астана полиграфия» баспахананасына бас инженер болып, кейін басшы болып тағайындалды. БАҚ рыногында жаңа басылымдар көбейді. «Астана полиграфия» 45 газет пен 11 журнал жарыққа шығарады. Газеттердің жалпы тиражы күрт көтеріліп келеді: 1999 жылы 32,5 млн, 2000 жылы 44,3 млн., 2004 жылы 50,5 млн. данаға дейін өсті. Сол уақыттан бері мекеменің қуаты бірнеше есе артты. 1998 жылы баспахана ұжымы ай сайын 5 млн. теңгеге өнім өндіретін болса, қазіргі кезде аз жұмыс күшімен 30 млн.-ға яғни алты есе көп өндіреді. 

## Дереккөздер

Санат:1961 жылы туғандар
Санат:Харабала ауданында туғандар
Санат:Мәскеу мемлекеттік баспа университеті түлектері
Санат:Қазақстан баспагерлері мен полиграфистері
Сәдубаева Бақыткамал

**Сәдубаева Бақыткамал** — 1949 жылы 28 мамырда Семей облысы Ақсуат ауданы, Көктүбек селосында дүниеге келген. 

Мектепті бітірген соң Семей педагогикалық институтына түсіп математика пәнінің мұғалімі мамандығын алып шықты. Кейін Мәскеу полиграфия институтында инженер-технолог мамандығы бойынша оқыды.

1999 жылы Б. Сәдубаева қалалық Әйелдер Кеңесінің ұсынуымен қалалық мәслихатына депутат болып сайланды.

«Семей Полиграфия» ААҚ жанынан 1850 жылдан бері полиграфия тарихын танытатын тұңғыш полиграфия, мерзімді басылым және кітап басу мұражайы ашылды.

Бақыткамал Сәдубаева қоғамдық жұмысқа белсене араласқандығы үшін бірнеше мәрте республикалық, облыстық және қалалық деңгейде құрмет грамоталарымен және «Қазақстан Тәуелсіздігіне 10 жыл» медалімен, «Баспа және полиграфия ісінің қайраткері» құрмет белгілерімен марапатталған.

Бақыткамал Сәдубаева 8 жылдан бері республикадағы ең байырғы баспахананы басқарып келеді және *«Семей Полиграфия» ААҚ* президенті.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Жанат Сейітқасымқызы Сейтенова

**Сейтенова Жанат Сейітқасымқызы** — 1954 жылы 7 қаңтарда Қызылорда облысы Шиелі ауданында туған. 

1973 жылы Мәскеу полиграфия институтына түсіп, 1978 жылы полиграфиялық өндірістің инженер-технологы мамандығы бойынша аяқтады.

"Кітап» РӨБ-інің Кітап фабрикасына жұмысқа жолдама берілді. Офсетті цехтың шебері, теру, офсетті цехтың бастығы болды. 

1985-1992 жылдары өндіріс бөлімінің аға инженер-технологы, 1992-1999 жылдары – «Кітап» РӨБ бас технологы, 1999-2002 жылдары өндірістік-техникалық бөлім бастығы қызметтерінде болды.

2002 жылдан қазіргі кезге дейін «Жедел басу типографиясы» ЖШС директорының өндіріс бойынша орынбасары.

«Баспа және полиграфия ісінің қайраткері» құрмет белгісімен, құрмет грамотасымен, ақшалай сыйлықтармен марапатталған.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері
Әлім Сәдуақасұлы Сергібаев

**Сергібаев Әлім Сәдуақасұлы** – 1959 жылы Жамбыл облысы, Шу ауданы, Шоқпар бекетінде туған. 

Орта мектепті аяқтағаннан кейін «Кітап» фабрикасының түптеу цехында орамаларды кесетін машинада машинист болып істеді.

Еңбектегі адалдығы және жоғары өндірістік көрсеткіштері үшін оған Коммунистік Еңбек екпіндісі атағы берілді.

1986 жылы наурыз айынан өндіріс саласындағы Бүкілодақтық социалистік жарыстағы жетістіктері үшін – Ленин комсомолы сыйлығының лауреаты атанды. Мәдениет қызметкерлерінің кәсіподақ комитеті обкомы Президиумының және ҚазКСР бейбітшілікті қорғау бюросының мүшесі болды.

1985-1991 жылы еңбектен қол үзбестен, Мәскеу полиграфия институтын инженер-механик мамандығы бойынша бітірді.

1991 жылдан мектеп дәптерлері типографиясында цех бастығы, бас инженер, Полиграфкомбинатта бас инженер болып еңбек етті. 

Астананың ауысуына байланысты 1998 жылдан «Астана полиграфия» АҚ-ның өндірістік басқарма бастығы, бас инженер, директор болды. «Астана полиграфия» АҚ баспаханасында істеген 7 жылда өндірісті қайта құру, жаңа технологияларды енгізу істеріне белсене араласты.

2001 жылы Әлім Сәдуақасұлы Сергібаев «Алғыс хат» мемлекеттік алғысымен, 2003 жылы «Баспа және полиграфия ісінің қайраткері» құрмет грамотасымен марапатталды.

## Дереккөздер


Санат: Журналистика 
Санат: Тұлғалар
Санат:Қазақстан баспагерлері мен полиграфистері